Pokistondagi politsiya uchastkasi yaqinida ro‘y bergan portlashda 11 kishi halok bo‘ldi

Pokistonning Kvetta shahridagi politsiya uchastkasi yaqinida ro‘y bergan portlash oqibatida 11 kishi halok bo‘ldi, o‘nlab kishi jarohat oldi. Ulardan kamida ikki kishi, jumladan, 10 yoshli qiz o‘ta og‘ir holatda, deya xabar beradi “Kommersant”.

Portlash Belujiston viloyati politsiyasi rahbari ofisi joylashgan qo‘riqlanadigan hududda sodir bo‘ldi.
Uning ma’muriy markazi bo‘lgan Kvetta rasmiylariga ko‘ra, noma’lum kimsa avtomobilda mazkur hududga o‘tishga harakat qilgan. Politsiya xodimlari uni to‘xtatishga harakat qilganda mashina portlagan.